Diari Oficial de la Generalitat Valenciana


Sumari del DOGV 3235, del 05-05-1998 (1998/3060)

Rotlle d’apel·lació número 805/1996. Cèdula de notificació.
-----------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3060


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 805/1996. Cèdula de notificació. [1998/Q3060]
  
La Secció Sisena de l'Audiència Provincial de València ha dictat, en el rotlle d'apel·lació número 805/96, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 241
  
- President: Rafael Sempere Doménech
  
- Magistrats:
  
· Vicente Ortega Llorca
  
· M.ª Asunción Mollá Nebot
  
València, 17 de març de 1998
  
La Secció Sisena d'aquesta Audiència Provincial de València, sent-ne ponent la magistrada M.ª Asunción Mollá Nebot, ha vist les actuacions de judici de modificació de mesures 368/95, promogudes davant el Jutjat de Primera Instància número 2 d'Alzira per la senyora Concepción Balaguer Che contra el senyor Salvador Oviedo Antón, sobre modificació de mesures; pendents davant d'aquesta Secció en virtut del recurs d'apel·lació interposat pel demandat, el senyor Salvador Oviedo Antón, representat per la procuradora Rosario Arroyo Cabriá i sota direcció lletrada. El recurs d'apel·lació interposat per la senyora Concepción Balaguer Che es va declarar desert perquè no hi va comparéixer. El ministeri fiscal va ser part.
  
Decisió
  
Estimem parcialment el recurs d'apel·lació interposat per la representació del senyor Salvador Oviedo Antón contra la sentència de data 17 de juny de 1996, dictada pel jutge del Jutjat de Primera Instància número 2 d'Alzira, en les actuacions d'incident de modificació de mesures número 368/95, la qual revoquem parcialment, i s'estableixen visites a favor de la mare des de les 10.00 hores fins les 20.00 hores, dissabtes i diumenges alterns, sense que pernocten les xiquetes amb la mare i, al mateix temps, que els serveis socials d'Alzira informen amb la periodicitat de cada dos mesos, o abans si les circumstàncies ho demanen, amb un informe sobre l'evolució de les xiquetes i la seua relació amb els pares. No obstant això anterior, les quatre primeres visites les seguirà molt de prop el gabinet psicològic i, si aquest ho veu necessari, aquestes visites es faran amb la presència d'un tercer mentre es normalitza la relació entre la mare i les filles. No es fa imposició expressa de costes en aquesta alçada.
  
Aquesta sentència és ferma i, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Concepción Balaguer Che, expedisc aquest edicte.